नई दिल्‍ली। सभी गांवों को बिजली पहुंचाने के बाद मोदी सरकार हर घर में कनेक्‍शन पहुंचाने के वादे को पूरा करने में जुट गई है। इस सिलसिले में पावर मिनिस्‍ट्री में हुई बैठक में बताया गया कि सौभाग्‍य का टारगेट 31 दिसंबर 2018 तक 3.61 करोड़ घरों तक बिजली कनेक्‍शन पहुंचाना है, लेकिन इसके साथ-साथ डाक विभाग द्वारा भी सर्वे किया जा रहा है और इस सर्वे के आधार पर तय किया जाएगा कि कितने घरों में बिजली का कनेक्‍शन पहुंचाया जाना है।